རང་སེམས་དཔའ་བའི་མགུར་མ་དཔུད་བཞིའི་དམག་གི་
སྒྲ་དབྱངས་ཞེས་བྱ་བ་བཞུགས་སོ། །
ན་མོ་གུ་རུ་ཤྲཱི་ཀཱ་ལ་ཙཀ་ཡ་
ཕ་བླ་མ་གོང་ཞབས་སྐྱབས་མགོན་མཆོག །
སྙིང་འདབ་བརྒྱད་མཚོ་ལ་དགྱེས་བཞིན་བཞུགས། །
དུས་ད་ལྟ་སྲིད་ཞིའི་གཙུག་རྒྱན་ཁྱོད། །
རྗེས་ཤམ་བྷ་ལ་རུ་ཆོས་ཀྱི་རྒྱལ། །
དུས་དེ་ཚེ་བདག་ཅག་འཁོར་གྱི་ཚོགས། །
སེམས་ཐག་པས་ཞབས་ཞུ་སྒྲུབ་པར་སྨོན། །
དགུང་ཨ་སྔོན་སྐྱིད་པའི་ཁང་བཟང་ནང་། །
ཕ་བླ་མ་དགུང་གི་ཉི་ཟླ་ཤར། །
འབངས་བདག་ཅག་མེ་ཏོག་པད་མོ་འཛུམ། །
སྐུ་གཟི་མདངས་རྒྱས་པའི་སྨོན་ལམ་འདེབས། །
སྤྲིན་དཀར་བོ་སྐྱིད་པའི་ཁང་བཟང་ནང་། །
ཕ་བླ་མ་དགུང་གི་གཡུ་འབྲུག་ལྡིར། །
འབངས་བདག་ཅག་རྨ་བྱ་དགའ་བའི་གར། །
གསུང་སྒྲ་དབྱངས་ཁྱབ་པའི་སྨོན་ལམ་འདེབས། །
གནས་འདི་ཉིད་སྐྱིད་པའི་ཁང་བཟང་ནང་། །
285

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།
ཕ་བླ་མ་ཡིད་བཞིན་ནོར་བུ་མཆོག །
འབངས་བདག་ཅག་ཚོགས་རྣམས་སྐལ་བ་ལྡན། །
ཐུགས་བཞེད་པ་འགྲུབ་པའི་སྨོན་ལམ་འདེབས།
།
ཕ་བླ་མ་དགུང་གཞིའི་ཨ་སྔོན་རེད་ །
ཞུ་མི་དགོས་བྱིན་རླབས་ཆར་ཆེན་འཇོ། །
འབངས་བདག་ཅག་སྐྱིད་པའི་མཚོ་མོ་ཡིན། །
བསྐྱིལ་མི་དགོས་དགེ་བ་རང་འཁྱིལ་ཡིན། །
ཕ་བླ་མ་རིགས་ལྡན་རྒྱལ་བོ་དེ། །
འཐབ་མི་དགོས་དགྲ་བོ་རང་འདུལ་ཡིན། །
།
འབངས་བདག་ཅག་དཔྱང་བཞིའི་དམག་ཚོགས་གྲངས། །
སྨོན་མི་དགོས་སྐྱེ་བར་བླ་མས་གསུངས། །
དོན་དེའི་ཕྱིར་དགའ་བ་སེམས་ཀྱི་རྟ། །
དགུང་འཛིན་མེད་དབྱིངས་སུ་རྒྱུག་ན་ཡང་།།
ཚེ་འདི་ཕྱིར་འཇིགས་པའི་གཡང་ས་མེད། །
དཔྱིད་ཟུང་འཇུག་བདེ་ཆེན་ཐང་ན་རྩེ། །
རྩེ་ཡ་རྩེ་ཡ་སྐྱིད་པའི་རྩེ། །
སྐྱིད་པ་ཨ་སྔོན་དབྱིངས་སུ་ཤར། །
ཀི་སྭོ་ཆེ་འོ་ལྷ་རྒྱལ་ལོ། །
ཞེས་པ་འདི་ཡང་། ཕྱི་ནང་གསང་གསུམ་གྱི་དགོས་པ་དུ་མས་བསྐུལ་ཏེ། རང་གིས་ཀྱང་ཤིན་ཏུ་སྨོན་པའི་
མཚམས་སྦྱར། མེ་ཕག་ས་གའི་དུས་ཆེན་གྱི་ཉིན། བྱང་ཕྱོགས་ཀ་ལཱ་བ་ཡི་གྲོང་ཁྱེར་དུ་ལས་སྨོན་གྱི་མཐུ་མཆོག་ཏུ་
གྲུབ་པ། ༧འཇམ་དཔལ་གཞོན་ནུ་མི་བསྐྱོད་དགྱེས་
ས་གར་རྡོ་རྗེས་སྦྱར་བའི་ཡི་གེ་བ་ལྷོ་མཆོད་ཆེན་ལགས་སོ། 1
286

གསུང་མགུར་སྣ་ཚོགས་ཀྱི་སྐོར།